钦定古今图书集成/历象汇编/岁功典/第064卷 > 《福建志书》 > 菩萨蛮〈立秋〉 宋黄昇
## 钦定古今图书集成/历象汇编/岁功典/第064卷 > 《福建志书》 > 菩萨蛮〈立秋〉 宋黄昇

西风半夜惊罗扇。蛩声入梦传幽怨。碧藕试初凉。露
痕啼粉香。　清冰凝簟竹。不许双鸳宿。又是五更钟。
鸦啼金井桐。

晋陆云《喜霁赋》，“炎神送暑，素灵迎秋。”

卢谌《感运赋》：“朱明送夏”，白藏迎秋。凉气渐届，溽暑日
收。气潋潋而侵冷，霜微微而日华。翠叶纷以朝落，朱
华惨以夕捐。

孙楚《雁赋》：“迎素秋而南游，背青春而北息。”

宋谢灵运《山居赋》，“送夏早秀，迎秋晚成。”

唐许敬宗诗：“舞商初赴节，湘燕远迎秋。”

杜审言诗。“自怜春色罢，团扇复迎秋。”

骆宾王《萤火赋》：“林塘改夏，云物迎秋。”

《韦应物诗》：“况兹风雨夜，萧条梧叶秋。”

张仲素诗：“笙歌临水槛，红烛乍迎秋。”

《吴融诗》：“鼓角迎秋晚韵长，断虹疏雨间微阳。”

《李中诗》：“门巷凉秋至，高梧一叶惊。”

宋朱熹诗：“野迥长风入，天秋凉气分。”

《周礼·春官》：大宗伯：“以白琥礼西方。”〈订义〉郑康成曰：“礼，西
方以立秋。谓白精之帝少昊蓐收食焉。”琥猛象秋。严
易氏曰：“琥，威也，其色以白，象秋之肃物，西方之义也。”
郑锷曰：“琥乃西方之义，兽白色黑文，尾倍其身，一名
曰驺。”故唐开元中辟讳，而云：“礼西方以《驺虞》六玉之
制不同，独于琥则取其形，以物形成于秋故也。古者
盐为虎形以示武，敔为虎形以止乐”，亦此意而已。李
嘉会曰：阴至于秋，气肃物成，象之以琥。言物虽已成，
威则可畏。《易》于《临》卦二阳已复，亦曰：“至于八月有凶。”
观物思变，宜豫防如此。

《汉官仪》：“高祖选能引关蹶张材力武猛者为轻车骑
士、材官楼船。常以立秋后讲肄课试，各有员数，平地
用车骑，山阻用材官，水泉用楼船。”

《汉书武帝本纪》：太初二年“春三月，幸河东，祠后土。令
天下大酺五日。𦝼五日，祠门户，比腊。”〈注〉《汉仪注》：“立秋
䝙𦝼。”伏俨曰：“𦝼，音刘，杀也。”苏林曰：“祭名也。䝙，虎属，常
以立秋日祭兽。王者亦以此日出猎，还以祭宗庙，故
有䝙𦝼之祭也。”腊者，师古曰：“冬至后腊祭百神也。”
《孙宝传》：“宝为京兆尹，故吏侯文以刚直不苟合，常称
疾不肯仕。宝以恩礼请文欲为布衣友，日设酒食，妻
子相对。文求受署为掾，进见如宾礼。数月”，以立秋日
署文东部督邮。入见，敕曰：“今日鹰隼始击，当顺天气，
取奸恶，以成严霜之诛。掾部渠有其人乎？”文卬曰：“无
其人，不敢空受职。”宝曰：“谁也？”文曰：“霸陵杜穉季”宝曰：
“其次。”文曰：“豺狼横道，不宜复问狐狸。”

《韦元成传》：“庙岁二十五祠。”〈注〉立秋䝙，𦝼又尝粢。
《后汉书百官志》：“每立秋䝙刘之日，暂置水衡都尉，事
讫乃罢之。”

《刘元传》：王匡、张卬为邓禹所破，还奔长安。卬与诸将
议曰：“赤眉旦暮且至，见灭不久，不如复入湖池中为
盗耳。”申屠建等皆以为然，共入说更始，更始怒不应。
及赤眉立刘盆子，建等与御史大夫隗嚣合谋，欲以
立秋日䝙𦝼时，共劫更始，成前计。侍中刘能卿知其
谋，以告之，更始召建等入，斩之。

《李通传》：“材官都试骑士日。”〈注〉汉法，以立秋日都试骑
士，谓课殿最也。

《鲁恭传》，永初元年上疏，“月令孟夏断薄刑，仲夏挺重
囚。”今孟夏之制，可从此令，其决狱案考，皆以立秋为
断，以顺时节。

《宋书礼志》：“汉献帝建安二十一年，魏国有司奏，‘古四
时讲武，皆于农隙。汉西京承秦制，三时不讲，唯十月
都试。今兵革未偃，士民习素，可无四时，但以立秋择
日，大朝车骑，号曰治兵。上合礼名，下承汉制’。”奏可。
延康元年，魏文帝为魏王。是年六月，立秋，治兵于东
郊，公卿相饯，王御华盖，亲令金鼓之节。
《祠令》：“立秋日曰帝于西郊，少昊配，蓐收从祀。”

立秋后辰，祀灵星于国城东南。

《隋书礼仪志》：“后齐立秋读令，则施御座于中楹，南向，
以其时之色服，仪如春礼。”

隋迎气，白郊为坛国西开远门外道南，去宫八里，以
立日祀其方之帝。

开皇初，于国城东南七里延兴门外为灵星坛，立秋
后辰，令有司祀以一少牢《通典》：立秋后辰日祀灵星，祝曰：“九谷方成，三时不害，
冯兹多祐，介其农穑。”开元祀于国城东南，天宝四载
升中祠。

《山家清供》：刘禹锡著“樗根馄饨法。”立秋前后，谓世多
痢及腰痛。取樗根一两握，捣节和面捻馄饨，清水煮，
空腹十枚。并无禁忌。

《金史礼志》：“立秋祭西岳华山于华州，西镇吴山于陇
州，望祭西海西渎于河中府。”

《熙朝乐事》：“立秋之日，男女咸戴楸叶，以应时序。或以
石楠红叶剪刻花瓣，扑插鬓边。”

《帝京景物略》：立秋日，相戒不饮生水，曰：“呷秋头水，生
暑痱子。”

《内经》：“岁半之前，天气主之；岁半之后，地气主之。”〈注〉“岁
半”，谓立秋之日也。

物成于《差夏》，〈注〉《差夏》，谓立秋之后一十日也。

《陶朱公书》：“稻田立秋后不添水，晒十馀日，谓之阁稻。”
《盐铁论：月令》：“凉风至，杀气动，蜻蛚鸣，衣裘成，天子行，
微刑，始䝙𦝼，以顺天令。”

《月令章句》：“自张十二度至轸六度，谓之鹑尾之次，立
秋居之，楚之分野。”

《晋书礼志传》，咸云，“立秋一日，白路光于紫庭，白旗陈
于玉阶。”然则是日旗路皆白也。

陆机《要览》：列子御风，“常以立秋游乎风穴。是风生则
草木发生，去则摇落，谓之离合风。”

《三礼义宗》：“七月立秋。”秋之言湫，湫缩之意。阴意出地，
始杀万物，故以秋为节名。

《齐民要术》：“大小麦，立秋前治讫，蒿艾簟盛之，良。”〈注〉立
秋后则虫生。

《隋书礼仪志》：“秋迎白招拒者，招，集；拒，大也。言秋时集
成万物，其功大也。”

《周易集解》：“致役乎坤。”崔憬曰：“立秋则坤王而万物致
养也。”

《杨凝式帖》：“当一叶报秋之初，乃韭花逞味之始，助其
肥羜，实谓珍羞。”

唐人制，汉家授御史多于“立秋日”，盖以“风霜已严，鹰
隼初击”之时候云耳。

《易说》：“坤，西南也，主立秋。”

《文录》：“唐人有诗云：‘山僧不解数甲子，一叶落知天下
秋’。”及观陶元亮诗云：“虽无纪历志，四时有成岁。”便觉
唐人费力。

《纪历撮要》：“立秋日，要西南风，主稻禾倍收，三日三石，
四日四石。”

立秋日，雷名“躄踣”，损晚禾，亦云“秋霹雳”，主晚稻秕。
朝立秋，暮飕飕。夜立秋，热到头。

立秋日，天气晴明，万物多不成熟。

《家塾事亲》：虹以立秋四十六日内出，正西贯兑，中秋
有水有旱。

《万宝全书》：“立秋日申时，西南方有赤云，宜粟。”

《群芳谱》：“梧桐如某时立秋，至期一叶先坠。”

《登真隐诀》：“立秋日日中，五岳诸真人诣黄老君于黄
房。”庭山，会仙官于日中，定《天下神图》。《图》：《乐
纪异》：“嵩山之上，有玉女𢭏帛石，莹彻光洁，人莫能测。
岳下人云：立秋前一日中夜，常闻杵声响